Spagn Nevez

Spagn Nevez, pe « Nueva España » e spagnoleg, a oa ur rann eus impalaeriezh trevadennel Spagn, pe, resisoc'h, ur  vesrouantelezh e dalc'h rouaned katolik Spagn, savet en 1525 en-ofisiel, hag a badas betek dizalc'hted Mec'hiko en 1821. A-wechoù e vez lavaret « Mec'hiko gozh » anezhi. Kentañ besroue e voe Antonio de Mendoza y Pacheco, hag e Ciudad de México e voe ar gêr-benn, e kêr gozh Tenochtitlan. 

En em astenn a rae douaroù ar vesrouantelezh e Kreizamerika en he fezh, hogozik, eus Mec'hiko da harzoù kreisteiz Costa Rica, hag en hanternoz e douaroù zo bremañ e SUA, California, Arizona, New Mexico, Texas, ha betek er Filipinez er c'hornôg. Douaroù all a oa c'hoazh pelloc'h en hanternoz, evel an Oregon Country, met ne oant ket bevennet splann. 

Gwelout Proviñs Spagn Nevez.

Rannoù
Rannet e oa ar vesrouantelezh etre rouantelezhioù ha kabiteniezhioù (capitanías generales). 
Sed anvioù ar rouantelezhioù:
 Nueva Galicia (1530); 
Guatemala (1540); 
Nueva Vizcaya (1562), 
Nuevo Reino de León (1569); 
Nuevo México (1598); 
Nueva Extremadura (1674) 
 Nuevo Santander (1746). 

Sed anvioù ar c'habiteniezhioù:
Filipinas (1574);
 Cuba; 
Puerto Rico 
 Santo Domingo. 

 Orin an anv 
Hernán Cortés an hini a ginnigas an anv-se en e eil lizher d'an impalaer Carlos Iañ Spagn ha d'ober Nueva España eus an douaroù ergerzhet ha sujet da gurunenn Spagn e-pad aloubidigezh an impalaeriezh aztek .


Rummad: Istor Mec'hiko